ᱵᱮᱭᱨᱩᱛ

ᱵᱮᱭᱨᱩᱛ (ᱟᱨᱚᱵᱤᱠ: بيروت‎, ᱯᱷᱨᱮᱸᱪ: Beyrouth, ᱤᱝᱞᱤᱥ: Beirut) ᱫᱚ ᱞᱮᱵᱟᱱᱚᱱ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱒᱐᱑᱔ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱢᱟᱨᱟᱝ ᱵᱮᱭᱨᱩᱛ ᱥᱚᱦᱚᱨ ᱨᱮ ᱒᱒ ᱞᱟᱠᱷ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱫᱚ ᱞᱮᱵᱷᱟᱱᱛ ᱴᱚᱴᱷᱟ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱥᱚᱦᱚᱨ ᱟᱨ ᱟᱨᱚᱵᱽ ᱫᱩᱱᱤᱭᱟᱹ ᱨᱮᱱᱟᱜ ᱜᱮᱞᱯᱮ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱵᱮᱭᱨᱩᱛ ᱥᱚᱦᱚᱨ ᱞᱮᱵᱟᱱᱚᱱ ᱨᱮᱭᱟᱜ ᱵᱷᱩᱼᱢᱚᱫᱷᱚ ᱫᱚᱨᱮᱭᱟ ᱟᱨᱮ ᱨᱮᱱᱟᱜ ᱛᱟᱞᱢᱟ ᱴᱚᱴᱷᱟ ᱨᱮ ᱢᱤᱫ ᱩᱯᱚᱫᱤᱯ ᱨᱮ ᱢᱮᱱᱟᱜᱼᱟ ᱾ ᱵᱮᱭᱨᱩᱛ ᱨᱮ ᱕᱐᱐᱐ ᱥᱮᱨᱢᱟ ᱞᱟᱦᱟ ᱠᱷᱚᱱ ᱜᱮ ᱦᱚᱲ ᱠᱚ ᱵᱟᱥᱚᱜ ᱠᱟᱱᱟ, ᱚᱱᱟᱛᱮ ᱱᱚᱶᱟ ᱡᱮᱜᱮᱛ ᱨᱮᱱᱟᱜ ᱢᱟᱬᱮ ᱥᱚᱦᱚᱨ ᱠᱚ ᱢᱩᱫ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱯᱳᱭᱞᱳ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱧᱟᱢ ᱟᱠᱟᱱᱟ ᱑᱕ ᱥᱟᱭ ᱥᱮᱨᱢᱟ BC ᱨᱮᱭᱟᱜ ᱢᱤᱥᱚᱨᱤᱭᱟᱹ ᱱᱟᱶᱟ ᱠᱤᱝᱰᱚᱢ ᱨᱮᱱᱟᱜ ᱟᱢᱟᱨᱱᱟ ᱪᱤᱴᱷᱤ ᱨᱮ ᱾

ᱵᱮᱭᱨᱩᱛ ᱫᱚ ᱞᱮᱵᱟᱱᱚᱱ ᱨᱮᱱᱟᱜ ᱨᱟᱡᱽᱟᱹᱨᱤ, ᱠᱟᱹᱣᱰᱤᱟᱹᱨᱤ, ᱵᱮᱝᱠ ᱟᱨ ᱵᱮᱯᱟᱨᱤᱭᱟᱹ ᱛᱟᱞᱢᱟ ᱠᱟᱱᱟ ᱾

ᱧᱩᱛᱩᱢ
ᱵᱮᱭᱨᱩᱛ ᱧᱩᱛᱩᱢ ᱫᱚ ᱟᱨᱚᱵᱤᱠ ᱧᱩᱛᱩᱢ ᱵᱮᱭᱨᱩᱛ (بيروت) ᱠᱷᱚᱱ ᱧᱟᱢ ᱟᱠᱟᱱᱟ ᱾ ᱟᱨᱚᱵᱤᱠ ᱧᱩᱛᱩᱢ ᱫᱚ ᱯᱷᱳᱱᱮᱥᱤᱭᱟᱱ ᱵᱮᱨᱳᱛ ᱥᱮ ᱵᱤᱨᱩᱛ (𐤁𐤓𐤕‎) ᱠᱷᱚᱱ ᱦᱮᱡᱽ ᱟᱠᱟᱱᱟ ᱾

ᱱᱟᱜᱟᱢ
ᱚᱴᱚᱢᱟᱱ ᱥᱩᱞᱛᱟᱱ ᱯᱳᱭᱞᱳ ᱥᱮᱞᱤᱢ (᱑᱕᱑᱒ - ᱑᱕᱑᱕) ᱟᱜ ᱟᱢᱚᱞ ᱨᱮ ᱚᱴᱚᱢᱟᱱ ᱱᱮᱵᱮᱛᱟᱨ ᱞᱮᱵᱟᱱᱚᱱ ᱥᱟᱶ ᱥᱤᱨᱤᱭᱟ ᱠᱚ ᱡᱤᱛᱠᱟᱹᱨ ᱞᱮᱫᱼᱟ ᱾ ᱚᱴᱚᱢᱟᱱ ᱚᱠᱛᱚ ᱨᱮ ᱵᱮᱭᱨᱩᱛ ᱰᱨᱩᱡᱽ ᱤᱢᱤᱨ ᱦᱚᱛᱮᱛᱮ ᱪᱟᱪᱞᱟᱣᱭᱚᱜ ᱠᱟᱱ ᱛᱟᱦᱮᱱᱟ ᱾ ᱚᱱᱠᱩ ᱢᱩᱫ ᱨᱮ ᱢᱤᱫ ᱦᱚᱲ, ᱫᱚᱥᱟᱨ ᱯᱷᱚᱠᱼᱟᱞᱼᱫᱤᱱ ᱜᱮᱞᱮᱭᱟᱭ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱦᱚᱵ ᱥᱮᱫ ᱱᱚᱶᱟ ᱵᱮᱭᱨᱩᱛ ᱚᱴᱚᱢᱟᱱ ᱴᱷᱮᱱ ᱠᱷᱚᱱ ᱮ ᱨᱩᱠᱷᱤᱭᱟᱹ ᱞᱮᱫᱼᱟ ᱾ ᱢᱮᱱᱠᱷᱟᱱ ᱑᱗᱖᱓ ᱥᱮᱨᱢᱟ ᱨᱮ ᱟᱨᱦᱚᱸ ᱱᱚᱶᱟ ᱠᱚ ᱫᱚᱠᱷᱚᱞ ᱨᱩᱣᱟᱹᱨ ᱞᱮᱫᱟ ᱾

ᱚᱛᱱᱚᱜ
ᱵᱮᱭᱨᱩᱛ ᱵᱷᱩᱼᱢᱚᱫᱷᱚ ᱫᱚᱨᱮᱭᱟ ᱟᱨᱮ ᱨᱮ ᱢᱮᱱᱟᱜ ᱢᱤᱫ ᱯᱟᱪᱮ ᱱᱟᱠᱷᱟ ᱩᱯᱚᱫᱤᱯ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱞᱮᱵᱟᱱᱚᱱ-ᱤᱡᱽᱨᱟᱭᱮᱞ ᱥᱤᱢᱟᱹᱱᱟ ᱠᱷᱚᱱ ᱙᱔ ᱠᱤᱢᱤ (᱕᱘ ᱢᱟᱭᱤᱞ) ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱟᱰᱮᱯᱟᱥᱮ ᱞᱮᱵᱟᱱᱚᱱ ᱨᱮᱭᱟᱜ ᱟᱭᱢᱟ ᱵᱩᱨᱩ ᱢᱮᱱᱟᱜᱼᱟ ᱾ ᱵᱟᱨᱭᱟ ᱵᱩᱨᱩ ᱪᱮᱛᱟᱱ ᱟᱨ ᱟᱨᱮ ᱥᱮᱫ ᱨᱮ ᱢᱮᱱᱟᱜ ᱱᱚᱶᱟ ᱥᱚᱦᱚᱨ ᱫᱚ ᱯᱮᱠᱳᱱᱟ ᱟᱠᱟᱨ ᱞᱮᱠᱟ ᱧᱮᱞᱚᱜᱼᱟ ᱾ ᱱᱚᱶᱟ ᱠᱤᱱ ᱵᱩᱨᱩ ᱫᱚ ᱦᱩᱭᱩᱜ ᱠᱟᱱᱟ, ᱟᱞᱼᱟᱥᱨᱟᱯᱷᱤ ᱟᱨ ᱟᱞᱼᱢᱩᱥᱟᱭᱛᱤᱵᱦ ᱾ 

ᱦᱚᱭᱦᱤᱥᱤᱫ

+Beirut mean sea temperatureJanFebMarAprMayJunJulAugSepOctNovDec

ᱰᱮᱢᱚᱜᱽᱨᱟᱯᱷᱤ
᱑᱙᱓᱒ ᱥᱮᱨᱢᱟ ᱠᱷᱚᱱ ᱞᱮᱵᱟᱱᱚᱱ ᱨᱮ ᱟᱨ ᱦᱚᱲᱞᱮᱠᱷᱟ ᱡᱚᱠᱷᱟ ᱵᱟᱝ ᱦᱩᱭ ᱟᱠᱟᱱᱟ ᱾ ᱛᱚᱵᱮ ᱟᱢᱫᱟᱡᱽ ᱦᱩᱭᱩᱜᱼᱟ ᱡᱮ ᱠᱚᱢ ᱠᱟᱛᱮᱡᱽ ᱙᱓᱘,᱙᱔᱐ ᱠᱷᱚᱱ ᱑,᱓᱐᱓,᱑᱒᱙ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱨ ᱢᱟᱨᱟᱝ ᱵᱮᱭᱨᱩᱛ ᱨᱮᱱᱟᱜ ᱴᱚᱴᱷᱟ ᱨᱮ ᱱᱚᱶᱟ ᱮᱞᱠᱷᱟ ᱫᱚ ᱒,᱒᱐᱐,᱐᱐᱐ ᱦᱚᱸ ᱦᱩᱭ ᱫᱟᱨᱮᱭᱟᱜᱼᱟ ᱾

ᱫᱷᱚᱨᱚᱢ
ᱵᱮᱭᱨᱩᱛ ᱫᱚ ᱞᱮᱵᱟᱱᱚᱱ ᱟᱨ ᱥᱟᱢᱟᱝᱼᱛᱟᱞᱢᱟ (middle east) ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱵᱷᱮᱯᱮᱫ (diverse) ᱫᱷᱚᱨᱚᱢ-ᱡᱟᱹᱛᱤ ᱢᱮᱱᱟᱜ ᱥᱚᱦᱚᱨ ᱠᱟᱱᱟ ᱾ ᱥᱚᱦᱚᱨ ᱱᱚᱸᱰᱮ ᱢᱮᱱᱟᱜ ᱠᱚ ᱢᱩᱥᱞᱟᱹ ᱟᱨ ᱤᱥᱟᱹᱭ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱤᱫᱤ ᱠᱟᱛᱮᱡᱽ ᱟᱹᱰᱤ ᱜᱚᱨᱚᱵ ᱮ ᱵᱩᱡᱷᱟᱹᱣᱟ ᱾ ᱚᱱᱟ ᱵᱮᱜᱚᱨ ᱦᱚᱸ ᱱᱚᱸᱰᱤ ᱑᱘ ᱜᱚᱴᱟᱱ ᱢᱟᱹᱱ ᱮᱢ ᱟᱠᱟᱱ ᱫᱷᱚᱨᱚᱢ ᱠᱚ ᱢᱮᱱᱟᱜᱼᱟ ᱾

ᱠᱟᱹᱣᱰᱤᱟᱹᱨᱤ

ᱥᱚᱨᱠᱟᱨ

ᱥᱮᱪᱮᱫ

ᱦᱮᱡᱽᱥᱮᱱ

ᱞᱟᱠᱪᱟᱨ

ᱟᱨᱦᱚᱸ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ

 Beirut City Guide


Map of Beirut, 1936., Eran Laor Cartographich Collection, The National Library of Israel, Historic Cities Research Project. 

ᱛᱷᱚᱠ: ᱨᱟᱡᱽᱜᱟᱲ
ᱛᱷᱚᱠ: ᱥᱚᱦᱚᱨ
ᱛᱷᱚᱠ: ᱞᱮᱵᱟᱱᱚᱱ ᱨᱮᱱᱟᱜ ᱥᱚᱦᱚᱨ
ᱛᱷᱚᱠ: ᱞᱮᱵᱟᱱᱚᱱ


ᱥᱟᱹᱠᱷᱭᱟᱹᱛ